S-4743/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 11. október 2022, á hendur P-kk-þgf Ú-kk-þgf E-kk-þgf, kt. [...], [...], Reykjavík, fyrir umferðar- og fíkniefnalagabrot með því að hafa, sunnudaginn 5. september 2021, ekið bifreiðinni [...] sviptur ökurétti og óhæfur til þess að stjórna henni örugglega vegna áhrifa ávana- og fíkniefna (í blóðsýni mældist amfetamín 465 ng/ml) um Vesturlandsveg og Miklubraut að Skeiðarvogi í Reykjavík, þar sem lögregla stöðvaði aksturinn, og á sama tíma haft í vörslum sínum 1,53 gaf amfetamíni, sem lögregla fann við öryggisleit.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Þá er krafist upptöku á framangreindum 1,53 gaf amfetamíni skv. heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, með síðari breytingum.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa. Ákærði hefur verið greindur með [...] og [...] og hefur af þeim sökum verið í [...]. Ákærði kveðst hins vegar ekki hafa verið að fá fullnægjandi aðstoð þaðan á þeim tíma sem brot það sem ákært er fyrir hér var framið. Hann sé hins vegar [...]. Ákærði er fæddur í [...]. Samkvæmt framlögðu sakavottorði, dagsettu 7. október 2022, hefur ákærða áður verið gerð refsing fyrir umferðarlagabrot. Ákærði gekkst undir sektarrefsingu með lögreglustjórasátt 28. janúar 2020 fyrir akstur undir áhrifum ávana- og fíkniefna, 18. maí 2020 fyrir akstur sviptur ökurétti og svo aftur 26. ágúst 2021, fyrir akstur undir áhrifum ávana- og fíkniefna og fíkniefnalagabrot. Var ákærði sviptur ökurétti í 12 mánuði frá 28. janúar 2020 og svo í 3 ár frá 26. ágúst 2021. Við ákvörðun refsingar verður litið til þess að ákærði hefur játað brot sín greiðlega fyrir dómi og er það til refsilækkunar. Einnig verður litið til þess sem kom fram í máli verjanda að ákærði sé að taka á sínum málum.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru er ákærði sviptur ökurétti í ævilangt, frá uppkvaðningu dómsins að telja.

Með vísan til lagaákvæða í ákæru eru gerð upptæk 1,53 gaf amfetamíni sem hald var lagt á við rannsókn málsins.

Ákærði greiði málsvarnarþóknun skipaðs verjanda síns, Á-kvk-ef L-kvk-ef L-kvk-ef lögmanns, 111.600 krónur að meðtöldum virðisaukaskatti, og 88.166 krónur í annan sakarkostnað.

Af hálfu ákæruvaldsins flutti málið S-kvk-nf R-kvk-nf A-kvk-nf aðstoðarsaksóknari.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærði, P-kk-nf Ú-kk-nf E-kk-nf, sæti fangelsi í 30 daga.

Ákærði er sviptur ökurétti ævilangt frá uppkvaðningu dómsins að telja.

Ákærði sæti upptöku á 1,53 gaf amfetamíni.

Ákærði greiði málsvarnarþóknun skipaðs verjanda síns, Á-kvk-ef L-kvk-ef L-kvk-ef lögmanns, 111.600 krónur að meðtöldum virðisaukaskatti, og 88.166 krónur í annan sakarkostnað.

K-kk-nf K-kk-nf